Sacrosancto et exorabili loco in honore Dei omnipotentis et sanctæ Mariæ semper virginis et beatorum apostolorum Petri et Pauli consecrato, nomine Cluniaco, quem regere videtur donnus abba Maiolus. Ego igitur, in Dei nomine, Rainfredus, sacerdos, dono aliquid de rebus mei juris in alimonia fratrum ibidem Deo servientium sub regula sancti Benedicti, pro remedio animæ meæ et parentum meorum et omnium fidelium defunctorum: hoc est curtilus situs in agro Ipgiacense, in villa Virziaco, qui Castanedus vocatur; terminaturque a mane et a cirtio via publica, a meridie de ipsa hereditate, a sero terra Lesberti cum suis heris. Et dono in alio loco curtilum, hoc est vinea, quæ vocatur Icraiaco; quæ terminatur a mane terra Adalberti et Bernardi, a meridie terra Adalberti et Sancti Vincentii, a sero terra Sancti Martini, a cirtio de ipsa hereditate. Dono etiam pratum in ipsa villa, et dono duos campos in supradicta villa. Infra istos terminios, totum ab integro dono ad prefatum locum, eo tenore, ut quandiu vixero, usumfructuarium habeam, sed in festivitate predictorum apostolorum in vestitura XII denarios persolvam; post discessum vero meum, ad Sanctum Petrum absque ullius contradictione perveniant. Si quis vero, quod futurum esse non credo, ego ipse aut ullus de heredibus meis aut aliqua intromissa persona huic donationi litem inferre presumpserit, primitus iram Dei et sanctorum ejus incurrat, et nisi emendaverit, nomen ejus deleatur de libro vitæ; hujus vero donationis carta a me libentissime facta deinceps firma et stabilis permaneat, stipulatione subnixa. S. Rainfredi, qui fieri et firmare rogavit. S. Adalberti. S. Andoardi. S. Sisberti. S. Alberici. Stephanus scripsit anno VII Lotharii regis.